section_heading: Manifestiranje, prenosivost i širenje
paragraph_text: Inkubacija traje dva do tri tjedna. Nakon inkubacije uočljivi početni simptomi bolesti, kao što su blago povišena tjelesna temperatura, opća slabost, sekrecija iz nosa, glavobolja, bolovi u mišićima te crvenilo očiju i ždrijela. Slijedi oticanje limfnih čvorova iza ušiju, ispod donje čeljusti i uzduž vrata, a taj otok može potrajati i duži period, uz moguće povećanje slezene. Zatim se pogoršavaju početni simptomi. Na tijelu bolesnika pojavljuju se i svjetlocrvene mrlje različitog oblika (makulopapulozni osip u nivou ili iznad površine kože). Prvo se pojavljuju na licu i vratu, osobito na zatiljku, a potom i po cijelome tijelu. Pojava osipa znači da je virus u tijelu već danima, obično tjedan. Količina se smanjuje od četvrtoga dana. Ružičaste mrlje obično se ne stapaju. Iščezavaju nakon 2-3 dana, bez tragova ili s blagim prhutanjem kože. Bolesniku se potom poboljšava stanje te ostaje samo otok na limfnim čvorovima, koji može trajati i dva do tri tjedna.